cyanic-selkie/wikianc huggingface dataset:
Նուռլան Բալգիմբաև
Կենսագրություն
Նուռլան Ուտեպովիչ Բալգիմբաևը մահացել է 2015 թվականի հոկտեմբերի 14-ին Աթիրաու քաղաքում երկարատև հիվանդության հետևանքով ։
Ընտանիք
Ծագում է իսիկ Կրտսեր ժուզերի տոհմից ։
Հայրը՝ Բալգիմբաև Օթեպը (1917-1966) խորհրդային կուսակցական աշխատող է, Ֆիննական և Հայրենական մեծ պատերազմի մասնակից, պարգևատրվել է « Աշխատանքային կարմիր դրոշի », «Պատվո նշան» շքանշաններով և մեդալներով։ 1945-1963 թվականներին աշխատել է մակաթիայի շրջկոմի հրահանգիչ, երկրորդ քարտուղար, Ժիլոկոսինի շրջկոմի առաջին քարտուղար, Գուրևսկի շրջկոմի բաժնի վարիչ, կուսակցության Գուրևսկի քաղգործկոմի նախագահ։ 1963 թվականին նշանակվել է «Ղազախստաննավթ»-ի պետի տեղակալ։ Ակտիվ մասնակցություն է ունեցել Ուզենի և Ժետիբայի հանքավայրերի յուրացմանը և Ժանաօզեն քաղաքի կառուցմանը։ Բազմիցս ընտրվել է կուսակցության Գուրևսկի մարզկոմի անդամ, աշխատավորների մարզային Խորհրդի պատգամավոր։ Օթեպա Բալգիմբաևի անունով է կոչվել Ժանաօզեն քաղաքի փողոցներից մեկը։
Մայրը՝ Սարսենովա Բատենը, 1940 թվականին մանկավարժական ուսումնարանն ավարտելուց հետո, աշխատել է Գուրևի, Շևչենկոյի, Դոսսորի և Կուլսարի տարբեր դպրոցներում տարրական դասարանների ուսուցիչ։ 1976 թվականին անցել է թոշակի։ Պարգևատրվել է «Աշխատանքի վետերան» մեդալով և Ղազախական ԽՍՀ Նախարարների խորհրդի պատվոգրով։ Ունեցել է «Ղազախական ԽՍՀ ժողովրդական լուսավորության գերազանցիկ» կոչում։
Հորեղբայրը՝ Բալգիմբաև Մակաշ (1931-2005), խորհրդային և Ղազախստանի երկրաբան, ԽՍՀՄ-ի պատվավոր նավթագործ (1981), Թենգիզի (1988), Ռովնոեի և Մատինի (2001), Բոտականի, Արևելյան Մակաթի (1997), Պրոռվայի (1999) հանքավայրերի հայտնագործող։
Ծանոթագրություններ
Կատեգորիա:Ղազախստանի վարչապետներ Կատեգորիա:Ղազախստանի պետական գործիչներ
Բոգոդարովկա (գյուղ, Դոբրովելիչկովի շրջան)
Բոգոդարովկա (Богодарівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Բոգոդարովկա գյուղում բնակվում էր 190 մարդ։ Բնակավայրը զբաղեցնում է 1,59 կմ² տարածք։ Բնակչության խտությունը կազմում էր 119,5 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Նովոստեպանովկա (այլ կիրառումներ)
Նովոստեպանովկա, կարող է վերաբերել՝
Հայաստանի հողեր
Հայաստանի հողերը.Հայաստանը զանազան հողային ծածկույթ ունեցող երկիր է, որն իր մեջ ներառում է 5 հողային գոտի և 14 տեսակի հողեր։
Տափաստանային
Տափաստանային հողերը ներառում են սևահողերը, մարգագետնային սևահողերը,ողողվող հողերը և բնահողերը։
Սևահողերը ձևավորվել են Արարատյան հարթավայրում, Շիրակի սարահարթում (Շիրակի գոգահովիտ և այլ տարածքներում), Լոռվա տափաստանում (Լոռվա գոգահովիտ և այլ տարածքներ), Սևանի ավազանում, Զանգեզուրի հարթավայրում և համեմատաբար ոչ բարձր լեռնային զանգվածներում՝ 1300—2450մ բարձրության վրա։ Բնութագրվում է հումուսի տարբեր չափաքանակի պարունակությամբ (3,5-12 %), միջինից բարձր ներծծմամբ (35-55 մգ),միաձուլման մեծ հատկանիշով, (pH=6.0-8.2)-ի  նկատմամբ հիմնականում չեզոք, երբեմն թեթև թթվային և թեթև  ալկալիական ռեակցիայով, ինչպես նաև  ջրաֆիզիկական բնույթով ու բաղադրության տեսանկյունից լավագույն ցուցանիշներով։
Մարգագետնային սևահողերը ձևավորվել են սևահողերի ձևավորման սահմաններում, բնահողերի կամ արտաքին շերտի խոնավեցման պայմաններում։ Հիմնականում տարածված են Լոռվա տափաստաններում, Շիրակի սարահարթում և Սևանի ավազանում։
Շատ մոտ են կրազուրկ սևահողերին, հատուկ ջրային պայմանների դեպքում պարունակում են մեծ քանակությամբ օրգանական նյութեր։ Հումուսի պարունակությունը մեծ է, կազմում է 10-13 %։ Հողն ունենում է թույլ թթվային ռեակցիա, 100 գրամ հողում ներծծման գործակիցը կազմում է 57մգ կատիոն։
Ողողվող հողերը գտնվում են գետերի հովիտներում և սևանա լճի ջրերից ազատված առափնյա գոտիներում։ հումուսի պարունակությունը ցածր է (2-4 %)։ Մեծ է ներծծված մագնիումի պարունակությունը։ Հողն ունի (pH=6.9-8.1) չեզոք, երբեմն թույլ ալկալիական ռեակցիա և ներծծման տարբեր ծավալներ (14-35 մգ)։
Բնահողերը ձևավորվել են Սևանա լճի ջրերից ազատված առափնյա տարածքներում՝ ջրի մակարդակի անկման հետևանքով։  Հողը մեծ տարածք է զբաղեցնում և բնութագրվում է ավազակավային բաղադրությամբ, խճաքարային կառուցվածքով և հումուսի շատ ցածր պարունակությամբ (0,3-0,5 %)։
Անտառային
Անտառային հողերն իրենց մեջ ներառում են գորշ անտառային, ճիմակարբոնային և անտառաշագանակագույն հողի տեսակներ։
Շագանակագույն անտառային հողերը տարածված են Հայաստանի Գուգարք, Փամբակ, Զանգեզուր լեռնաշղթաներում՝ 500—1700 մ բարձրության վրա, արևոտ չոր լանջերին՝ 2400մ բարձրության վրա։ Բնութագրվում են քարքարոտությամբ, կավային, ավազակավային մեխանիկական կազմությամբ, պարունակում են մեծ քանակությամբ հումուս (4-10 %), ներծծման միջին ծավալ ունեն (30-44 մգ), պարունակում են կարբոնատներ, հարուստ են ջրաֆիզիկական բնույթով։
Լեռնամարգագետնային
Լեռնամարգագետնային հողեր գոյություն ունեն մասնատված լեռնալանջերին և սարահարթերին՝  2200—2600 մ  և ավելի  բարձրության վրա, սառը և խոնավ եղանակային պայմաններում։ Պարունակում են մեծ քանակությամբ հումուս (13-20 %), թեթև մեխանիկական բաղադրություն և փխրուն կառուցվածք, համեմատաբար ցածր ներծծման գործակից (15-20 մգ), (pH=4.8-5.5) թթվային ռեակցիա և ջրաֆիզիկական  բարվոք վիճակ։
Մարգագետնատափաստանային հողերը տարածվում են  1800—2600 մետր բարձրության վրա։ Պարունակում են մեծ քանակությամբ հումուս (8-13 %),  (pH=5.5-6.8) չեզոք կամ թեթև թթվային ռեակցիա, ներծծման մեծ ծավալ, միջին ու ցածր ավազակավային մեխանիկական բաղադրություն և ջրաֆիզիկական  բարվոք վիճակ ։
Չոր տափաստանային
Չոր տափաստանային հողերը ներառում են միայն շագանակագույն հողերը, որոնք ձևավորվում են  1250—1950 մ բարձրության վրա, Արարատյան գոգավորության չոր տափաստանային  սարահարթերում, Վայքի և Զանգեզուրի  միջլեռնային հարթություններում և լեռնալանջերին։ Պարունակում են միջին քանակությամբ հումուս (2-4 %), քարքարոտ են,  մասնակի ցեմենտավորված  են և ունեն վառ արտահայտված կարբոնատային տեսք։ Ունեն  (pH=7.4-8.5) քիչ կալիական ռեակցիա, ներծծման միջին ծավալ (30-35 մգ) և ջրաֆիզիկական   ոչ բարվոք վիճակ։
Կիսաանապատային
Կիսաանապատային հողերը ներառում են գորշ  կիսաանապատային, ողողվող գորշ մարգագետնային, հնէաջրամորֆ ալկալիական  և ջրամորֆ աղուտային ալկալիական հողեր։
Գորշ կիսաանապատային հողերը զբաղեցնում են  850—1250 մ բարձրության վրա գտնվող Արարատյան նախալեռնային գոտու ցածրադիր վայրերը։ Բնութագրվում է հումուսի ոչ մեծ շերտով (25-40 սմ)  և դրա քիչ պարունակությամբ (2 %), քարքարոտությամբ և կարբոնատներ շոշափելի քանակով։ Կարբոնատների ստորին շեմում հանդիպում են գիպսային շերտեր, որոնք ունեն ցածր ներծծման գործակից (20-30 մգ), ջրաֆիզիկական անբավարար բնույթ։  Նրանք հարուստ են հողային ալկալիական հիմքերով (pH=7.5-8.5), տեղ-տեղ աղային բնույթ ունեն։
Ողողվող գորշ մարգագետնային հողերը ձևավորվել են Արարատյան հարթավայրում՝ 800—950 մ բարձրության վրա՝ բնահողի, մակերեսային խոնավության և մարդկային բազմադարյան գործունեության արդյունքում։ Հումուսային շերտի խորությունը կազմում է 80-120 սմ։ Հողը բնութագրվում է  կարբոնատների բարձր՝  (3-7 %)  և հումուսի ցածր՝ (1,5-2,0 %) պարունակությամբ, կավային և ավազակավային մեխանիկական բաղադրությամբ։ Հողի ալկալիական ռեակցիան՝  8.2-8.5: Հողը հիմնականում աղակալված չէ, սակայն հանդիպում են տարածքներ, որոնք ընդերքի հանքային ջրերի ազդեցությամբ թույլ աղակալված են և ալկալիացված չեն։ Հողի ներծծման միջին գործակիցը կազմում է 30-40 մգ։ Ունի բավարար ջրաֆիզիկական բնույթ։
Հիդրոմորֆիկ աղուտ ալկալիական հողերը ձևավորվել են Արարատյան հարթավայրում, այն վայրերում, որտեղ ընդերքի ջրերը  հանքային են և մոտիկ են երկրի մակերեսին (1-2 մ)։ Նրանք բնութագրվում են  բավական աղիությամբ (1-3 %), բավականին կարբոնատացված են, թույլ հումուսային պարունակություն ունեն (<1.0 %), բարձր ալկալիական են (pH 9-11) և պարունակում են հանգած նատրի։ Աղերի մեջ մեծ տոկոս է կազմում սոդան, ինչը դժվարեցնում է  հողերի  մելիորացիան։
Ծանոթագրություններ
Կատեգորիա:Հայաստանի աշխարհագրություն
Պրեդոզա
Պրեդոզա  (Predosa), կոմունա Իտալիայի Պիեմոնտ մարզի Ալեսանդրիա գավառում ։
Խյուս (խառնուրդ)
Կատեգորիա:Արդյունաբերություն
Վալկիրիա Տերադորա
Վալկիրիա Տերադորա (Walkiria Terradura, ), իտալացի հակաֆաշիստական ​​պարտիզանուհի, պարգևատրվել է «Մարտական ​​արիության համար» արծաթե մեդալով։
Կենսագրություն
Վալկիրիա Տերադորան հակաֆաշիստական փաստաբան Գուստավո Տերադուրայի և նրա կնոջ՝ Լաուրայի հինգ երեխաներից մեկն է եղել։ Իր երիտասարդության տարիներին Տերադուրան բազմիցս հետևել է իր հոր քաղաքական հետապնդումներին և բանտարկություններին։ Իսկ ֆաշիստական ռեժիմի նկատմամբ նրա անհարգալից վերաբերմունքը դպրոցում նրա հասցրել են բազմաթիվ կշտամբանքների, ինչպես նաև ոստիկանական վարչությունում հարցաքննությունների պատճառ է դարձել ։
Ավարտել է Տերադուրայի դպրոցը՝ ընդունվել է Պերուջայի համալսարան, որտեղ սովորել է իրավագիտություն։ 1944 թվականիի հունվարին, երբ հակապետական դրսևորումների վերահսկողության մարմնի աշխատակիցները ներխուժել են նրա տուն՝ հորը ձերբակալելու նպատակով, նա կարողացել է թաքցնել նրան։ Այնուհետև նրանք փախչել են Մոնտե դել Բուրանո և միացել տարածքում գործող պարտիզանական կազմավորումներին։
Նրանք միացել են Պեզարո է Ուրբինո նահանգում գտնվող Գարիբալդիական բրիգադներին, որի հրամանատարը եղել է Սամուել Պանիչին։ Նրա քույրը՝ Լիոնելան, նույնպես միացել է այդ խմբին։ Վեց հոգանոց ջոկատի միակ կինը՝ Տերադորան, որը ստացել է Սետեբելո անունը, ընտրվել է խմբի առաջնորդ։ Խումբը մասնագիտացել է ականապատման և պայթեցման գործընթացի մեջ՝ անցկացնելով կամուրջները քանդելու գործողություններ, ինչը պետք է խոչընդոտեր գերմանական նացիստական և իտալական ֆաշիստական զորքերի տեղաշարժին։ Տերադուրայի անունով տրվել է ձերբակալման ութ տարբեր օրդեր, սակայն նա այդպես էլ չի բռնվել։
Պատերազմի ժամանակ Տերադուրան ծանոթացել է ամերիկյան ռազմավարական ծառայությունների վարչության կապիտան Ալֆոնսո Տելեի հետ, որի հետ ամուսնացել է և պատերազմից հետո որոշ ժամանակ ապրել նրա հետ ԱՄՆ-ում, որից հետո վերադարձել է Իտալիա։ Նա ակտիվ քաղաքական և հասարակական գործունեություն է ծավալել, այդ թվում նաև վետերանների կազմակերպությունում՝ իտալական պարտիզանների ազգային ասոցիացիայում։
Վալկիրիա Տերադորան մահացել է 2023 թվականի հուլիսի 5-ին, 99 տարեկանում ։
Արտաքին հղումներ
Կատեգորիա:Կին Կատեգորիա:20-րդ դարի իտալացի կանայք Կատեգորիա:Կանայք Երկրորդ համաշխարհային պատերազմում Կատեգորիա:Իտալացի կանայք Կատեգորիա:Կանայք պատերազմում Կատեգորիա:21-րդ դարի իտալացիներ ըստ մասնագիտության Կատեգորիա:20-րդ դարի իտալացիներ ըստ մասնագիտության Կատեգորիա:20-րդ դարի իտալացիներ
Աֆթանդիլյան
Աֆթանդիլյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Կալյու (գյուղ, Վալյալա շրջան)
Կալյու (Kalju), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 27 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Վալյալա շրջանի բնակավայրեր Կատեգորիա:Էստոնիայի գյուղեր
Նովովասիլևկա (այլ կիրառումներ)
Նովովասիլևկա, կարող է վերաբերել՝
ՖԻՖԱ Աշխարհի առաջնություն 2014 (ընտրական մրցաշար)
Մասնակիցները
Ընտրական մրցաշարին մասնակցեցին ընտրական մրցաշարի մեկնարկի օրվա դրությամբ ՖԻՖԱ-ի անդամ հանդիսացած 208 երկների հավաքականներից 203-ը։ Բրազիլիան որպես մրցաշարի կազմակերպիչ երկիր միանգամից ստացավ եզրափակիչի ուղեգիր։ Բութանը, Գուամը և Մավրիտանիան հրաժարվեցին մասնակցությունից։ Հայտերի ներկայացման վերջնաժամկետի դրությամբ Բրունեյին ՖԻՖԱ-ն արգելել էր մասնակցել միջազգային խաղերի։ Արդեն մրցաշարի ընթացքում որակազրկվեց Սիրայի հավաքականը՝ Սիրիայի քաղաքացիություն չունեցող խաղացողի մասնակցության համար։ Վիճակահանությունից հետո մասնակցությունից հրաժարվեցին Բահամյան կղզիների և Մավրիկիոսի հավաքականները, ընդ որում Բահամյան կղզիների հավաքականը հասցրեց անցկացնել երկու հանդիպում։
Եզրափակիչ մրցաշար անցած հավաքականները
[[Պատկեր:2014 world cup qualification.PNG||right|thumb|250px|
]]
Կանոնակարգը
Խմբում երկու կամ ավելի թիմերի վաստակած միավորների հավասարության դեպքում կիրառվում են լրացուցիչ ցուցանիշներ՝ հետևյալ հերթականությամբ և առաջնահերթությամբ.
Դուրս մնալով խաղերի անցկացման դեպքում հաղթում է երկու խաղերի հանրագումարում ավելի շատ գնդակ խփած թիմը։ Խփած գնդակների թվի հավասարության դեպքում գործում է արտագնա խաղում խփած գնդակի կանոնը։ Եթե երկրորդ խաղի հիմանական ժամանակի ավարտից հետո երկու թիմերի խփած գնդակների թվի հավասար է և երկու թիմերն արտագնա խաղերում խփել են հավասար թվով գնդակներ կամ չեն խփել ոչ մեկը, նշանակվում է լրացուցիչ ժամանակ (երկու խաղակես՝ 15-ական րոպեով)։ Լրացուցիչ ժամանակը համարվում է երկրորդ խաղի մաս՝ եթե երկու թիմերն էլ լրացուցիչ ժամանակում խփել են հավասար թվով գնդակներ, հաղթում է հյուրընկալվող թիմը արտագնա խաղում խփած գնդակի կանոնով։ Եթե լրացուցիչ ժամանակում թիմերից և ոչ մեկը գոլ չի խփել, նշանակվում են հետխաղյա 11-մետրանոց հարվածներ։
Եվրոպա (ՈՒԵՖԱ)
Եզրափակիչ մրցաշարին մասնակցելու իրավունք կստանա 13 հավաքական։ 53 հավաքականները բաժանվել են 9 խմբի, որոնցից 8-ում ընդգրկված է 6-ական, 9-րդում՝ 5 հավաքական։ Ինը խմբերի հաղթողներն ուղղակիորեն անցնում են եզրափակիչ մրցաշար, իսկ երկրորդ տեղ գրաված հավաքականներից լավագույն ութը բաժանվում են 4 զույգի, որոնց հաղթողները ևս անցնում են եզրափակիչ մրցաշար։
Հարավային Ամերիկա (ԿՈՆՄԵԲՈԼ)
Բրազիլիան որպես մրցաշարի կազմակերպիչ երկիր միանգամից ստացավ եզրափակիչ մրցաշարի ուղեգիր։ Մյուս 9 թիմերն կմրցեն շրջանաձև մրցակարգով՝ երկու շրջանով։ 4 լավագույն թիմերը կնվաճեն աշխարհի առաջնության ուղեգրեր, իսկ 5-րդ տեղը զբաղեցրած թիմը կմասնակցի միջմայրցամաքային անցումային խաղերին։
Աֆրիկա (ԿԱՖ)
Մասնակցում է 52 թիմ։ 5 թիմ կնվաճի աշխարհի առաջնության ուղեգիր։
Հյուսիսային, Կենտրոնական Ամերիկա և Կարիբյան ավազանի երկրներ (ԿՈՆԿԱԿԱՖ)
Մասնակցում է 35 թիմ։ 3 թիմ կնվաճի աշխարհի առաջնության ուղեգիր, ևս մեկը կմասնակցի միջմայրցամաքային անցումային խաղերին։
Ասիա (ԱՖԿ)
Մասնակցում է 43 հավաքական։ 4 թիմ կնվաճի աշխարհի առաջնության ուղեգիր, ևս մեկը կմասնակցի միջմայրցամաքային անցումային խաղերին։ 1-ին և 2-րդ փուլերի վիճակահանությունը կայացավ 2011 թվականի մարտի 30-ին Կուալա Լումպուրում։
Օվկիանիա (ՕՖԿ)
Մասնակցում է 11 թիմ։ Հաղթող թիմը կմասնակցի միջմայրցամաքային անցումային խաղերին։
Ասիա (ԱՖԿ) — Հարավային Ամերիկա (ԿՈՆՄԵԲՈԼ)
ԱՖԿ անցումային խաղերի հաղթող (Հորդանան) - ԿՈՆՄԵԲՈԼ 5-րդ տեղ
Հյուսիսային, Կենտրոնական Ամերիկայի և Կարիբյան ավազանի երկրներ (ԿՈՆԿԱԿԱՖ) — Օվկիանիա (ՕՖԿ)
4-րդ տեղ ԿՈՆԿԱԿԱՖ - ՕՖԿ հաղթող (Նոր Զելանդիա)։
Զույգերի հաղթողները կնվաճեն եզրափակիչ մրցաշարի ուղեգրեր։
Ռմբարկուներ
2013 թվականի օգոստոսի 13-ի դրությամբ.
Ծանոթություն։ պայքարը շարունակող թիմերի խաղացողների անունները թավատառ են։
6 գոլ
Կատեգորիա:Ֆուտբոլի աշխարհի առաջնություն 2014 Կատեգորիա:Ֆուտբոլի աշխարհի առաջնությունների ընտրական մրցաշարեր
Նովովիկտորովկա (այլ կիրառումներ)
Նովովիկտորովկա, կարող է վերաբերել՝
Ռյաբովո (գյուղ, Ուվինսկի շրջան)
Ռյաբովո (Рябово), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 970 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ուվինսկի շրջանի բնակավայրեր
Իվան Ագուելի
Իվան Ագուելի (Ivan Aguéli, ), շվեդ նկարիչ, որը իսլամ է ընդունել Աբդուլ-Հադի անունով, եղել է Ռենե Գենոնի սուֆիզմի նախաձեռնողը։ Արվեստի յուրահատուկ ոճը նրան դարձրել է շվեդական ժամանակակից արվեստի շարժման հիմնադիրներից մեկը։
Կենսագրություն
Նկարչի աշխատանքները պահվում են Շվեդիայի ազգային, Ժամանակակից արվեստի և Ագուելի թանգարանում։ Նրա կարևորությունը Շվեդիայում ակնհայտորեն դրսևորվել է 1969 թվականին, երբ նրա ծննդյան հարյուրամյակի օրը նրա նկարներից վեցը տպագրվեցին որպես նամականիշներ Շվեդիայի փոստային ծառայության կողմից։
Կոմոն լ'Էվանտե
Կոմոն լ'Էվանտե (Caumont-l'Éventé), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 1346 մարդ, բնակչության խտությունը` 214.67 մարդ/կմ²։ Բնակավայրը զբաղեցնում է 6.27 կմ² տարածք։
2017 թվականի հունվարից Լա Վաքրի, Լիվրի համայնքների հետ միասին հանդիսանում է Կոմոն սյուր Օր համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 34 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 765 աշխատունակ (15-64 տարեկան) բնակիչ, որոնցից ակտիվ էին 525-ը, իսկ ոչ ակտիվները` 240։ Ակտիվության ցուցանիշը կազմում է 68,6 %։ 525 աշխատունակ մարդկանցից աշխատել է 450 անձ (239 տղամարդ և 211 կին)։ Գործազուրկ են եղել 75 անձ (34 տղամարդ և 41 կին)։ 240 անաշխատունակներից 62-ը եղել են աշակերտներ կամ ուսանողներ, 87-ը` թոշակառուներ, իսկ 91-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայաստանի Հանրապետության ֆիզիկական կուլտուրայի վաստակավոր աշխատող
Կոչման կարգավիճակը և կոչում ստացողները
2008-2014 թթ. ֆիզիկական կուլտուրայի և սպորտի վաստակավոր աշխատողի պատվավոր կոչումը կարող էր շնորհվել ֆիզիկական կուլտուրայի և սպորտի այն աշխատողներին, մարզիկներին, մարզիչներին, ովքեր մեծ հաջողություններ են ունեցել միջազգային մրցույթներում, օլիմպիադաներում, ունեն վաստակ ֆիզիկական կուլտուրայի և սպորտի զարգացման գործում, ընդ որում՝ կազմակերպական, մանկավարժական, մեթոդական, բուժական ֆիզկուլտուրայի, գիտահետազոտական աշխատանքներում, և իրենց ակտիվ գործունեությամբ նպաստում են ֆիզիկական կուլտուրայի և սպորտի զարգացմանը։
Համաձայն ՀՀ Սահմանադրության 55-րդ հոդվածի 16-րդ կետի՝ կոչումը շնորհում է Հայաստանի Հանրապետության Նախագահը։ Պարգևատրման վերաբերյալ Նախագահը հրապարակում է հրամանագիր։
Կոչման վերացումը
2014 թ. օգոստոսի 9-ին ուժի մեջ է մտել «Պետական պարգևների և պատվավոր կոչումների մասին» ՀՀ օրենքը, որի ընդունմամբ 2008 թ. մայիսի 24-ից կիրառված ««Հայաստանի Հանրապետության պատվավոր կոչումների մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքը ճանաչվել է ուժը կորցրած։ Նոր օրենքով Հայաստանի Հանրապետության ֆիզիկական կուլտուրայի վաստակավոր աշխատողի պատվավոր կոչում չի սահմանվել։
Համաձայն ՀՀ Սահմանադրության 55-րդ հոդվածի 16-րդ կետի՝ կոչումը շնորհում է Հայաստանի Հանրապետության Նախագահը։ Պարգևատրման վերաբերյալ Նախագահը հրապարակում է հրամանագիր։
Կոչման ներկայացնելը
Պատվավոր կոչման ներկայացնելն իրականացնում էր Հայաստանի Հանրապետության կառավարությունը՝ հաշվի առնելով նաև լիազորված պետական մարմինների, ստեղծագործական միությունների առաջարկությունները՝ Հայաստանի Հանրապետության Նախագահին ուղղված գրավոր միջնորդագրերի միջոցով։
Անձնական նախաձեռնությամբ պատվավոր կոչումը կարող էր շնորհել Հայաստանի Հանրապետության Նախագահը։
Շնորհագիր և կրծքանշան
Կոչմանն արժանացած անձանց շնորհվում էին Հայաստանի Հանրապետության կառավարության սահմանած պատվավոր կոչումը հավաստող համապատասխան ձևի շնորհագիր և կրծքանշան։ «ՀՀ ֆիզիկական կուլտուրայի վաստակավոր աշխատող» կրծքանշանը՝ պատրաստված բրոնզափառ պղնձից, բաղկացած է 2 տարրից՝ Հայաստանի Հանրապետության պետական դրոշի պատկերով ալիքաձև զոլակից և դրան կապօղակով ամրացված ալիքաձև շրջանից։ Զոլակն ունի 25 մմ երկարություն ու 10 մմ լայնություն և պատված է եռագույն սառը արծնով։
Շրջանի տրամագիծը 36 մմ է։ Կրծքանշանի միջին մասում՝ անփայլ մակերեսի վրա զետեղված է տվյալ գործունեության ասպարեզը խորհրդանշող 4 վազորդի ցայտաքանդակ՝ փայլեցված ողորկ մակերեսով։ Վերին մասում Արարատ լեռան ոճավորված ուրվագիծն է, ստորին հատվածում պատկերված է դափնու ճյուղ՝ ներքևում՝ «ՀՀ ֆիզիկական կուլտուրայի վաստակավոր աշխատող» գրությամբ։
Կոչման շնորհման վիճակագրությունը
Իր գոյության ողջ ընթացքում (2008 թ. մայիսի 24-ից 2014 թ. օգոստոսի 9-ը) կոչումը ոչ ոքի չի շնորհվել։
Հայաստանի Հանրապետության ֆիզիկական կուլտուրայի վաստակավոր աշխատողներ
Հիմնական հոդված՝ Հայաստանի Հանրապետության ֆիզիկական կուլտուրայի վաստակավոր աշխատողների ցանկը
Կատեգորիա:ՀՀ պատվավոր կոչումներ Կատեգորիա:ՀՀ ֆիզիկական կուլտուրայի վաստակավոր աշխատողներ
Դեոդապոլիս
Դեոդապոլիս (Deodápolis), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 9603 մարդ՝ 2006 թվականի տվյալներով։ Գրավում է 831,263 կմ2 տարածք։ Բնակչության խտությունը կազմում է՝ 11,6 մարդ/կմ2։
Վիճակագրություն
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր
Վուզետկա
Վուզետկա (wuzetka), Վարշավայի հայտնի կրեմային թխվածքաբլիթ շոկոլադային բիսկվիթով և հարած սերուծքով։ Նրա անվանումը, հավանաբար, առաջացել է Վարշավայի արևելքից-արևմուտք ուղեկամրջից (Trasa W-Z), որտեղ տեղակայված էր հրուշակարանը, որն առաջին անգամ սկսեց վաճառել աղանդները 1940-ականների վերջին։ Վարշավյան խոհանոցի ավանդական աղանդերը մատուցում էին բացառապես Վարշավայի սրճարաններում և ռեստոռաններում, բայց շուտով այն դարձավ սիրված տնական աղանդեր ամբողջ Լեհաստանում։ Վուզետկան վերակառուցված Վարշավանում խորհրդանիշն է ։
Պատմություն
Աղանդերն առաջացել է 1940-ական և 1950-ական թվականներին Վարշավայի նորաստեղծ հրուշակեղենի խանութներից մեկում։ Սակայն իսկական անվան ծագումը վիճելի է։ Ըստ պատմաբանների և որոշ աղբյուրների՝ տորթը, հավանաբար, անվանվել է Վարշավայի՝ Արևելք-Արևմուտք (Trasa W-Z) ուղեկամրջից, որն անցնում էր հրուշակաղենի խանութի կողքով ։ Ուրիշ աղբյուրներ պնդում են, որ անվանումը գալիս է «WZC» հապավումից, որը նշանակում է կամ Վարշավայի հրուշակաղենի գործարաններ (Warszawskie Zakłady Cukiernicze), կամ «կարկանդակ շոկոլադով» (wypiek z czekolad)։ Ինչպես նաև հնարավոր էր կրճատել «հացաբուլկեղեն սերուցքով» (wypiek z kremem) ։
Հրուշակեղենի խանութ, ամենայն հավանականությամբ, գտնվում է մոտակայքում կամ էլ, Անդերս 5 փողոցի «Kino Muranów» շենքում, Վարշավայի Մուրանուվ շրջանում ։
Պատրաստում
Տորթի երկու քառակուսի շոկոլադային շերտերը պատրատվում են ցորենի ալյուրից, ձվից, շաքարավազից և կակաոյից։ Խառնուրդը թխվում է վառարանում 180 աստիճանում 20-30 րոպե տևողությամբ ։ Ապա թխված շերտերը թաթախում են պունշի մեջ։ Վերևի շերտը ծածկում են մարմելադի շերտով կամ ջեմով, ապա՝ պոմադկայի հաստ շերտով։ Միջուկը կազմում է հարած 36% սերուցք, շաքարի փոշի և ժելատին ։ Թխվածքաբլիթը ավանդաբար ծածկում են հարած սերուցքով։
Ծանոթագրություններ
Կատեգորիա:Տորթեր Կատեգորիա:Լեհական խոհանոց
Լոսևո (գյուղ, Վիբորգսկի շրջան)
Լոսևո (Лосево), գյուղ Ռուսաստանի, Լենինգրադի մարզի Վիբորգսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Աֆանասյան
Աֆանասյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Հունարեն հիմքով ազգանուններ Կատեգորիա:Անձնանվանական հիմքով ազգանուններ
Ռիվալտա Բորմիդա
Ռիվալտա Բորմիդա  (Rivalta Bormida, Arvàuta, կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 1452 մարդ (2008)։ Բնակչության խտությունը՝ 145 մարդ/կմ²։ Տարածքը կազմում է 10 կմ²։ Փոստային ինդեքս՝ 15010։ Հեռախոսային կոդ՝ 0144։
Աֆիկյան
Աֆիկյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Մոռացված հիվանդություններ
Մոռացված հիվանդություններ
Մոռացված հիվանդություններ (neglected diseases, բառացի՝ «անտեսված հիվանդություններ»), արևադարձային վարակիչ և մակաբուծային հիվանդությունների խումբ, որոնք սպառնում են հիմնականում Ասիա յի, Աֆրիկա յի և Լատինական Ամերիկա յի առավել հետամնաց շրջանների ամենաաղքատ և մարգինալացված հատվածների բնակչությանը։
Պատմական ակնարկ
Առողջապահության համաշխարհային կազմակերպության հիմնական ցուցակն ընդգրկում է ավելի քան տասնյոթ հիվանդություն, որոնցից առնվազն յոթը առաջանում է մակաբույծ որդերից, երեքը՝ նախակենդանիների մակաբույծներից, երեքն էլ՝ մանրէներից։ Սրանք հիվանդությունների ամենաբարձր մակարդակ են ներկայացնում ։ Կան ևս քսան հիվանդություններ, որոնք նույնպես համարվում են անտեսված և պայմանավորված են սնկերով, վիրուսներով և էկտոպարազիտներով ։
Երկու ցուցակներից յոթ հիվանդություն բնութագրվում է նրանով, որ դրանց կանխարգելման և բուժման մեթոդները հայտնի են, բայց մատչելի չեն ամենաաղքատ երկրների բնակչության համար, որտեղ դրանք առավել տարածված են ։ Այսօր աշխարհում անտեսված հիվանդություններով տառապում են ավելի քան մեկ միլիարդ մարդ։ Այդ հիվանդությունները տարեկան մոտ կես միլիոն մարդու մահվան պատճառ է դառնում ։ Անտեսված հիվանդությունները հակադրվում են «երեք մեծ մարդասպաններին»՝ ՁԻԱՀ-ին, տուբերկուլյոզին և մալարիային, որոնք մշտապես գտնվում են համաշխարհային հասարակության ուշադրություն կենտրոնում, և դրա դեմ տարվող պայքարի դիմաց զգալի ֆինանսավորում են պահանջում։
Հիվանդությունների ցուցակ
Անտեսված հիվանդությունների պատճառը տարբեր խմբերի պատկանող հարուցիչներն են, որոնք ԱՀԿ հիմնական ցուցակում ներկայացնում են կիսաթավ տառերով, այլ հիվանդությունների անվանումները ներկայացվա են PLoS ցուցակից։
Հելմինթների ներխուժում
•	Ասկարիդոզ - (Ascaridosis)
•	Տրիխոցեֆալոզ - (Trichuris trichiura)
•	Անկիլոստոմիդոզ - (Ancylostoma duodenale)
•	Ստրոնգիլոզ - (Strongyloidosis)
•  Տոքսոկարոզ - (Toxocariasis)
Հյուսիսային Խորհուրդ
Հյուսիսային Խորհուրդը կամ Հյուսիսային երկրների նախարների խորհուրդը, Հյուսիսային Եվրոպայի երկրների միջև ստեղծված կազմակերպություն է, որը կխթանի այդ երկրների միջև եղած հարաբերությունների պահպանմանը և զարգացմանը։
Մոռացված հիվանդություններ
Հելմինթների ներխուժում
•	Ֆիլյարիատոզ - (Filariatoses)
•	Օնխոցերկոզ - (Onchocerca volvulus)
Հյուսիսային Խորհուրդ
Անդամ երկրներ
Ինքնավար տարածաշրջաններ.
Սկսած 1991 թ-ից տեղեկատվական բաժանմունքներ կան Էստոնիայում, Լատվիայում և Լիտվայում, ինչպես նաև Սանկտ Պետերբուրգում և Կալինինգրադում։
Մոռացված հիվանդություններ
Հելմինթների ներխուժում
•	Դրակունկուլոզ - (Dracunculus medinensis)
•	Շիստոսոմոզ -(Schistosomatidae)
•	Տրեմատոդոզ - (Sarcopsyllosis, TungiasisTrematodoses), Սննդով փոխանցվող տրեմատոդոզին
•	Տենիոզ - (Taeniosis)
•	Ցիստիցերկոզ - (Cysticercosis)
•	Էնտերոբիոզ - (Enterobiosis)
Պրոտոզոիդների ներխուժում
•	Լեյշմանիոզ - (Leishmaniasis)
•	Շագասի հիվանդություն - (Trypanosoma cruzi)
•	Տրիպանոսոմոզ - (Trypanosoma brucei)
•	Ամեոբիազ - (Entamoeba histolytica)
•	Լյամբլիոզ - (Diplomonadida)
•	Տոքսոպլազմոզ - (Toxoplasma gondii)
Բակտերիալ վարակներ
•	Բարտոնելլոզ - (Bartonella bacilliformis)
•	Տուբերկուլոզ - (Mycobacterium tuberculosis)
•	Բուրուլի խոց - (Mycobacterium ulcerans)
•	Բորոտություն - (Mycobacterium leprae)
•	Լեպտոսպիրոզ - (Leptospira)
•	Բծավոր տիֆ - (Typhus recurrens)
•	Սուր ռևմատիկ տենդ - (Acute rheumatic fever)
•	Տրախոմա - (Chlamydia trachomatis)
Վիրուսային վարակներ
•	Դենգեի տենդ - (Flaviviridae- Flavivirus)
•  Դեղին տենդ - (Yellow fever)
•	Ճապոնական էնցեֆալիտ - (Encephalitis)
•	Կատաղություն - (Rabies)
•	Հեմոռագիկ տենդ - (Viral haemorrhagic fevers, CDC, Viral Hemorrhagic Fevers)
Սնկային ինֆեկցիաներ
•	Միցետոմա - (Maduro foot)
•	Կոկցիդիոմիկոզ - (Coccidimikoz)
•	Կանդիդոզ - (Candida albicans)
Էկտոպարազիտոզներ
•	Քոս-(Sarcoptes scabiei)
•	Միազ-(Myasis)
•	Սարկոպսիլոզ-(Sarcopsyllosis, Tungiasis)
Պատկերասրահ
Ինֆեկցիաներ ու վարակներ առաջ բերող պարազիտներ
Արտաքին հղումներ
Կատեգորիա:Արևադարձային հիվանդություններ Կատեգորիա:Վարակիչ հիվանդություններ Կատեգորիա:Մարդկանց հիվանդություններ և խանգարումներ Կատեգորիա:Հիվանդություններ Կատեգորիա:Անավարտ հոդվածներ Բժշկության մասին Կատեգորիա:Վիրուսային վարակներ Կատեգորիա:Բժշկություն
Բրատոլյուբովկա (գյուղ, Դոբրովելիչկովի շրջան)
Բրատոլյուբովկա (Братолюбівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Բրատոլյուբովկա գյուղում բնակվում էր 241 մարդ։ Բնակավայրը զբաղեցնում է 0,87 կմ² տարածք։ Բնակչության խտությունը կազմում էր 277,01 մարդ/կմ²։
(5383) Լավիտ
(5383) Լավիտ (Leavitt), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Լաստ Լաստ Լաստ Լաստ
Յայա Տուրե
Նյենյերի Յայա Տուրե (Gnégnéri Yaya Touré, ), Կոտ դ'Իվուարցի ֆուտբոլիստ։ Հանդես է գալիս անգլիական «Մանչեսթեր Սիթի» ակումբում և Կոտ դ'Իվուարի ֆուտբոլի ազգային հավաքականում։
Տուրեն հայտնի է իր ճշգրիտ փոխանցումներ կատարելու ունակությամբ և ֆիզիկապես շատ ուժեղ լինելով։ Նա հիմնականում խաղում է կենտրոնական կիսապաշտպանի դիրքում, այդ դիրքում նա խաղաց նաև 2009 թվականի Չեմպիոնների Լիգայի եզրափակչում Բարսելոնայի կազմում։ Տուրեն կարողանում է և առաջ գնալ և արդյունավետ օգնել թիմի հարձակվողներին և արագ նահանջելով՝ միանալ պաշտպանությանն ու խլել գնդակը։ Տուրեն նվաճել է Աֆրիկայի լավագույն ֆուտբոլիստ կոչումը 2011, 2012 և 2013 թվականներին։ Տուրեի խաղը գրավեց ամբողջ Եվրոպայի ուշադրությունը։ Տուրեն հանդես է եկել բելգիական Բեվերեն, ուկրաինական Մետալուրգ Դոնեցկ, հունական Օլիմպիակոս և ֆրանսիական Մոնակո ակումբներում։ Տուրեն Բարսելոնայում անցկացրեց ավելի քան 70 խաղ և դարձավ Բարսելոնայի 2009 թվականի հիմնական կազմի լավագույն խաղացողներից մեկը՝ օգնելով թիմին հաղթել բոլոր 6 տիտղոսները օրացույցային մեկ տարում։
Բարսելոնայից Տուրեն տեղափոխվեց անգլիական առաջատար ակումբներից մեկը՝ Մանչեսթեր Սիթի, որտեղ նա խփել է բազմաթիվ գոլեր քաղաքայինների համար։ Ազգային հավաքականում Տուրեն անցկացրել է 83 խաղ՝ դառնալով 16 գոլի հեղինակ։
Վաղ տարիներ
Տուրեն իր ֆուտբոլային կարիերան սկսել է Միմոսաս ֆուտբոլային ակադեմիայում։ Օր օրի Տուրեն բարելավում էր իր խաղը։ 2001 թվականին նա թիմ հրավիրվեց բելգիական Բեվերեն ակումբի կողմից։ 2003 թվականին նա 14 Կոտ դ'Իվուարցիներից մեկն էր Բեվերենի հայտացուցակում։ 2003 թվականի ամռանը Տուրեն փորձաշրջան անցավ Լոնդոնի Արսենալում։ Նա Արսենալի հետ ընկերական հանդիպում անցկացրեց Բարնեթի դեմ՝ խաղալով որպես առաջ քաշված հարձակվող։ Արսենալի գլխավոր մարզիչ Արսեն Վենգերը նշել էր, որ Տուրեն շատ տաղանդավոր ֆուտբոլիստ է, սակայն նա չէր կողմնորոշվում, թե, որ դիրքում պետք է խաղա Տուրեն։ Այնուհանդերձ Տուրեի տրանսֆերը չստացվեց։ Առիթից օգտվելով՝ Դոնեցկի Մետալուրգը իր դռները բացեց Տուրեի առաջ, որտեղ Տուրեն խաղաց մեկ ու կես տարի։
Օլիմպիակոս
Տուրեն Օլիմպիակոսին միացավ 2005 թվականին։ Այդ մրցաշրջանում «Օլիմպիակոսը» նվաճեց երկու տիտղոս։ Տուրեն համարվում էր Օլիմպիակոսի առանցքային ֆուտբոլիստներից մեկը։ Նրա խաղով շարունակեցին հետաքրքրվել ավելի շատ ու շատ եվրոպական բարձրակարգ ակումբներ։
Մոնակո
2006 թվականի աշխարհի առաջնությունից հետո Տուրեն միացավ ֆրանսիական Մոնակոյին և խաղաց Լիգա 1-ում։ Տուրեն այդքան էլ լավ հարաբերությունների մեջ չէր Մոնակոյի գլխավոր մարզչի հետ։ Նրա օրոք Տուրեն խաղում էր կիսաշպաշտպանի դիրքում։ Լաուրենտ Բանիդը փոխարինեց Լասիո Բոլոնիին և Տուրեն դարձավ Մոնակոյի անփոխարինելի ֆուտբոլիստը։ Տուրեն խփեց 5 կարևորագույն գոլեր և թիմին օգնեց տոնել շատ կարևոր հաղթանակներ։ Այդ ամենը տեսնելով Տուրեով հետաքրքրվեց աշխարհի լավագույն ֆուտբոլային ակումբներից մեկը՝ Բարսելոնան։
Բարսելոնա
Տուրեն Բարսելոնային միացավ 2007 թվականին 10 միլիոն ֆունտ ստեռլինգի դիմաց։ Նրա դեբյուտը կայացավ 2007 թվականի օգոստոսի 26-ին Լա Լիգայի հերթական տուրերից մեկում՝ Ռասինգի դեմ։ 2007 թվականին Ժոան Գամպերի գավաթի խաղում Բարսելոնան մրցում էր Միլանի Ինտերի դեմ։ Այդ խաղում տուրեն խփեց իր առաջին գոլը, իսկ Բարսելոնան հաղթեց 5-0 հաշվով ։ Տուրեի առաջին գոլը երկար սպասեցնել չտվեց։ Սեպտեմբերի 2-ին՝ Ատլետիկ Բիլբաոյի դեմ խաղում, Տուրեն խփեց իր առաջին պաշտոնական գոլը ։ Չեմպիոնների լիգայում իր առաջին գոլը Տուրեն խփեց Շալկե 04-ի դարպասը 2007-2008 Չեմպիոնների Լիգայի քառորդ եզրափակչում Բարսան հաղթեց 2-0 հաշվով և դուրս եկավ կիսաեզրափակիչ։ Նորանշանակ մարզիչ Խոսեպ Գվարդիոլան 2009 թվականի Չեմպիոնների Լիգայի եզրափակչում կիսապատաշտպանության գծում նախընտրեց ոչ թե Տուրեին այլ Բուսկետսին ։ 2010 թվականին հայտարարվեց, որ Տուրեն պետք է փոխի իր ակումբը։
Մանչեսթեր Սիթի
2010 թվականի, հուլիսի 2-ին, հայտարարվեց, որ Տուրեն հնգամյա պայմանագիր է կնքել Մանչեսթեր Սիթիի հետ 24 միլիոն ֆունտ ստեռլինգի դիմաց ։ Տեղափոխվելով Մանչեսթեր Սիթի, Տուրեն խաղալու էր իր եղբոր Կոլո Տուրեի հետ, ով 2009 թվականին Արսենալից էր տեղափոխվել Սիթի։ Տուրեն Սիթիում իր առաջին խաղն անցկացրեց մինչմրցաշրջանի ընթացքում, երբ թիմն ընկերական խաղում մրցում էր Ամերիկա ակումբի հետ։ Խաղի հիմնական ժամանակում ավարտվեց ոչ-ոքի՝ 1-1 հաշվով։ Սիթին հաղթեց հետխաղյա 11 մետրանոց հարվածաշարով։ Օգոստոսի 7-ին՝ մեկ այլ ընկերական խաղում, որը կայանում էր արդեն տանը, իսկ մրցակիցը Վալենսիան էր, Տուրեն ճանաչվեց խաղի լավագույն ֆուտբոլիստ։
2010-2011 մրցաշրջան
2010 թվականի, օգոստոսի 14-ին, Տուրեն իր առաջին խաղն անցկացրեց Պրեմիեր Լիգայում Տոտենհեմի դեմ։ Սեպտեմբերի 19-ին Տուրեն խփեց իր առաջին պաշտոնական գոլը Ուիգանի դարպասը։ Գոլը խփվեց 70-րդ րոպեին Կառլոս Տեվեզի փոխանցումից հետո։ Սիթիի գլխավոր մարզիչ Ռոբերտո Մանչինիի գլխավորությամբ Տուրեն ավելի հարձակվողական ֆուտբոլ էր խաղում։ Վեստ Հեմ Յունայթեդի դեմ խաղում Տուրեն դարձավ դուբլի հեղինակ, սակայն նաև ինքնագոլ հեղինակեց։ Իր երրորդ գոլը խփեց Վուլվերհեմփթոնի դարպասը, Սիթին հաղթեց բավականին դժվարին խաղում 4-3 հաշվով։ Սիթիի համար Տուրեն 5-րդ գոլը խփեց Եվրոպա Լիգայի խաղում Արիսի դարպասը հեռահար գեղեցիկ հարվածով։ ՖԱ գավաթի կիսաեզրափակչում Տուրեն խփեց Մանչեսթեր Յունայթեդի դեմ խաղի միակ գոլը և ճանաչվեց խաղի լավագույն ֆուտբոլիստ։ Իսկ արդեն ՖԱ գավաթի եզրափակչում, որտեղ Սիթին մրցում էր Սթոք Սիթիի հետ, Տուրեն կրկին դարձավ գոլի հեղինակ տիտղոս բերելով իր թիմին և ընդհատելով թիմի 35 տարվա առանց տիտղոս մնալու «ավանդույթը»։
2011-2012 մրցաշրջան
2011 թվականին, Տուրեն դարձավ Աֆրիկայի լավագույն ֆուտբոլիստ։ 2012 թվականի, հունվարի 3-ին, Լիվերփուլի դեմ խաղում, Տուրեն խփեց իր թիմի երկրորդ գոլը՝ փոխանցում ստանալով Դավիդ Սիլվայից անկյունային դրոշակի մոտից։ Այնուհետև այդ խաղում Տուրեն չկարողացավ հստակ իրացնել 11 մետրանոց հարվածը, որը հաշիվը կդարձներ 3-0 ։ Հունվարի 5-ին հայտարարվեց, որ Տուրեն պետք է Կոտ դ՛Իվուարի հավաքականի հետ մասնակցեր Աֆրկայի ազգերի գավաթին և բաց թողներ ՖԱ գավաթի շրջանակներում կայանալիք հանդիպումը՝ «Մանչեսթեր Յունայթեդի» հետ։ 2011 Մանչեսթեր Սիթին կարծես թե զիջում էր Յունայթեդին Պրեմիեր լիգայի հաղթողի կոչման պայքարում։ Սակայն մի քանի հաջող ելույթներից և Յունայթեդի ձախողումներից հետո թիմը շատ մոտ էր չեմպիոն դառնալու։ Էթիհադ մարզադաշտում Յունայթեդին հաղթելուց հետո Սիթին կարողացավ հռչակվել Անգլիայի չեմպիոն։ Տուրեն իր մեծ ներդրումն ունեցավ Սիթիի լավ խաղում՝ խփելով գոլեր և կատարելով արդյունավետ փոխանցումներ։
2012-2013 մրցաշրջան
Տուրեն 2012-2013 մրցաշրջանը Տուրեն սկսեց ՖԱ գավաթում խփած գոլով։ Այնուհետև Տուրեն դարձավ գոլի հեղինակ Լիվերփուլի դեմ՝ Էմֆիլդում կայացած խաղում և Քուինս Պարկ Ռեյնջերսի դեմ։ Սիթիի՝ Չեմպիոնների Լիգայի առաջին խաղում, որը Մադրիդի Ռեալի դեմ էր կայանում, Տուրեն մեծ վարպետություն դրսևորեց և գոլային փոխանցում կատարեց Էդին Ջեկոյին։ Սակայն դա չօգնեց Սիթիին և թիմը պարտվեց 3-2 հաշվով։ Տուրեն գոլ խփեց նաև մանչեսթերյան դերբիում՝ հաշիվը դարձնելով 2-1, այդ խաղում Սիթին պարտվեց 3-2 հաշվով։ 2012 թվականի դեկտեմբերին Տուրեն երկրորդ անգամ անընդմեջ ճանաչվեց Աֆրիկայի լավագույն ֆուտբոլիստ։ 2013 թվականի ապրիլին, Սիթին երկարաձգեց պայմանագիրը Տուրեի հետ՝ ըստ պայմանագրի Տուրեն Սիթիի ֆուտբոլիստ է համարվելու մինչև 2017 թվականը։
2013-2014 մրցաշրջան
2013-2014 թթ. Տուրեի առաջին գոլը տուգանային հարվածով էր, որը նա խփեց Նյուքասլի դարպասը և օգնեց թիմին հաղթել 4-0 հաշվով։ Սիթիի երկրորդ տնային խաղում Տուրեն ևս աչքի ընկավ տուգանայինից խփած գեղեցիկ գոլով՝ այս անգամ Յայան գրավեց Հալ Սիթիի դարպասը։ Տուրեն շարունակելով ավելի ու ավելի արդյունավետ ֆուտբոլ խաղալ, գոլ խփեց Չեմպիոնների լիգայի խմբային փուլի՝ Վիկտորիա Պլզենի դեմ խաղում։ Սեպտեմբերի 22-ին, Տուրեն խփեց իր թիմի երկրորդ գոլը մանչեսթերյան դերբիում, խաղն ավարտվեց 4-1 հաշվով։ Նորվիչի դեմ՝ 7-0 հաշվով հաղթանակում իր անմիջական ներդրումն ունեցավ Տուրեն՝ տուգանայինից գեղեցիկ գոլի հեղինակ դառնալով։ 2013 թվականի դեկտեմբերին Տուրեն դարձավ դուբլի հեղինակ Վեստ Բրոմի դեմ խաղում, իսկ խաղն ավարտվեց 3-2 հաշվով։ 2014 թվականի մայիսի 7-ին Տուրեն գոլ խփեց և դարձավ միակ ֆուտբոլիստը Ֆրենկ Լեմպարդից հետո, ով մեկ մրցաշրջանում, որպես կիսապաշտպան կարողացավ խփել 20 գոլ։ 2013-2014 մրցաշրջանում Սիթին դարձավ Պրեմիեր Լիգայի հաղթող և Տուրեն իր մեծ ներդրումն ունեցավ դրա մեջ։
Միջազգային կարիերա
Տուրեն իր երկրի ազգային հավաքականում նորամուտը նշել է դեռևս 2004 թվականին։ Նա Կոտ դ'Իվուարի հավաքականի հետ 3 անգամ մասնակցել է աշխարհի առաջնություններին։ 2010 թվականին նա Հարավային Կորեայի դեմ խաղում դարձավ գոլի հեղինակ և Կոտ դ'Իվուարը հաղթեց 3-0 հաշվով։ Տուրեն իր հավաքականին միացավ նաև 2014 թվականին, սակայն չկարողացավ հաղթահարել խմբային փուլի արդյունքը։
Խաղաոճը
Տուրեն հայտնի է իր լավ խաղային որակներով։ Տիրապետում է լավ տեխնիկայի, կատարում է ճշգրիտ փոխանցումներ և ֆիզիկապես շատ լավ է պատրաստված։
Անձնական կյանքը
Տուրեի եղբայրը Կոլո Տուրեն՝ ֆուտբոլիստ է, ով խաղում է Լիվերպուլում՝ պաշտպանի դիրքում։ Մյուս եղբայրը՝ Իբրահիմ Տուրեն կրկին ֆուտբոլիստ է։ Տուրեն ամուսնացած չէ։ Տիրապետում է 5 լեզվի՝ անգլերեն, ֆրանսերեն, իսպաներեն, ռուսերեն և Կոտ դ'Իվուարի տեղական լեզվին։ Յայա Տուրեի եղբայր Իբրահիմը մահացավ վերջերս։ Յայա Տուրեն մուսուլման է։ Տուրեի հայրը մահացել է, երբ նա փոքր է եղել։ Հաճախելով ֆուտբոլային պարապմունքներին դժվարություններով վճարել է իր վարձը։ Եղբայրներից ամենալավ հաջողությունների հասել է հենց ինքը։ Չնայած եղբայրը՝ Կոլո Տուրեն խաղում է բարձրակարգ ակումբում, սակայն նրան չի հաջողվել տիտղոս նվաճել։ Տուրեն հաջողությունների է հասել նաև իր երկրում՝ դառնալով տարվա լավագույն մարզիկ, ֆուտբոլիստ, կրկնելով այդ հաջողությունները մի քանի անգամ։
Արտաքին հղումներ
Կատեգորիա:Բարսելոնայի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:1983 ծնունդներ Կատեգորիա:Մայիսի 13 ծնունդներ Կատեգորիա:Մոնակոյի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Կոտ դ'Իվուարի ֆուտբոլիստներ Կատեգորիա:Մետալուրգ Դոնեցկի ֆուտբոլիստներ Կատեգորիա:Կոտ դ'Իվուարի հավաքականի ֆուտբոլիստներ Կատեգորիա:ԱՍԵԿ Միմոզասի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Օլգերդ
Օլգերդ (Ալգիրդաս, Algirdas, ), Լիտվայի մեծ իշխան 1345 - 1377 թվականներին։
Գեդիմինի որդին։
Եղբոր՝ Կեյստուտի հետ համառ և հաջող պայքար է մղել Լիտվական Մեծ իշխանության տարածքը ընդլայնելու համար։ Մասնակցել է Տևտոնական օրդենի զորքերի ջախջախմանը (1348, 1370)։ 1363 թվականին Սինիյե վոդիի մոտ ջարդել է թաթարական զորքերին։ Գրավել է նախկին Չեռնիգովյան իշխանության մի շարք խոշոր կալվածները, Կիևյան, Պոդոլյան, Վոլինյան երկրները, Լիտվային ենթարկել Սմոլենսկի իշխանությունը։ Ձգտել է իր ազդեցությունը տարածել նաև Պսկովի և Նովգորոդի վրա։ 1349 թվականին Ջանիբեկ խանի հետ հակամոսկովյան միություն կնքելու անհաջող փորձ է արել։ 1368-1372 թվականներին Օլգերդը աջակցել է Տվերին՝ ընդդեմ Մոսկվայի և երեք (1368, 1370, 1372) անհաջող արշավանք կատարել Մոսկվայի վրա։
Ծանոթագրություններ
Կատեգորիա:Լիտվայի մեծ իշխաններ
Սևազգեստ մարդիկ 3
«Սևազգեստ մարդիկ 3» (Men in Black 3), ռեժիսոր Բարրի Զոնենֆելդի ֆիլմերից, որի գլխավոր դերերը մարմնավորում են Ուիլ Սմիթը, Ջոշ Բրոլինը, Թոմի Լի Ջոնսը, Ջեմեյն Կլեմենտը, Մայքլ Ստուլբարգը, Էմա Թոմփսոնը, Էլիս Իվը, Մայք Կոլտերը, Բիլ Հեյդերը, Մայքլ Չերնուսը։
Գործակալ Ջեյն իմանում է, որ այլևս գալակտիկական պաշտպանիչ ոչ մի վահան չկա, որ կարողանա Երկիրը պաշտպանել ոչ երկրային հարվածից։ Գործակալ Կեյը, որ սարքել է այն, մահացել է 1969 թ.-ին։ Գործակալ Ջեյը Երկիրը և իր գործընկերոջ կյանքը փրկելու համար պետք է գնա անցյալ։
Արտաքին հղումներ
Կատեգորիա:2012 ֆիլմեր Կատեգորիա:Բարրի Զոնենֆելդի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Columbia Pictures ֆիլմեր Կատեգորիա:Amblin Entertainment ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն կինոկատակերգություններ Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Ֆիլմեր այլմոլորակայինների մասին Կատեգորիա:Կոմիքսների էկրանավորումներ Կատեգորիա:Ամերիկյան գիտաֆանտաստիկ ֆիլմեր Կատեգորիա:Բադի մուվի Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Marvel-ի կոմիքսների էկրանավորումներ Կատեգորիա:2010-ականների սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆիլմեր հրեշների մասին Կատեգորիա:Ամերիկյան բադի մուվի կինոկատակերգություններ
Նովովլադիմիրովկա (այլ կիրառումներ)
Նովովլադիմիրովկա, կարող է վերաբերել՝
Նովովոդյանոե (այլ կիրառումներ)
Նովովոդյանոե, կարող է վերաբերել՝
Մոսկվայի գեղարվեստական ակադեմիական թատրոն
Մոսկվայի գեղարվեստական թատրոն, Մոսկվայի գեղարվեստական ակադեմիական թատրոն (Московский Художественный театр, Московский Художественный академический театр), Կոնստանտին Ստանիսլավսկու և Վլադիմիր Նեմիրովիչ-Դանչենկոյի կողմից 1898 թվականին հիմնադրված դրամատիկական թատրոն։
Ի սկզբանե կոչվել է Հանրությանը հասանելի գեղարվեստական թատրոն։ 1901 թվականից՝ Մոսկվայի գեղարվեստական թատրոն (МХТ), 1919 թվականից՝ Մոսկվայի գեղարվեստական ակադեմիական թատրոն (МХАТ), 1932 թվականից՝ ԽՍՀՄ Մ․ Գորկու անվան Մոսկվայի գեղարվեստական ակադեմիական թատրոն։
1987 թվականին բաժանվել է 2 թատրոնի, որոնք պաշտոնապես կոչվել են Մոսկվայի Մ․ Գորկու անվան գեղարվեստական ակադեմիական թատրոն և Մոսկվայի Անտոն Չեխովի անվան գեղարվեստական թատրոն։
Ստեղծման պատմություն
Գեղարվեստական թատրոնի սկիզբն է համարվում «Սլավյանսկի բազար» ռեստորանում 1897 թվականի հունիսի 19-ին այդ ժամանակ արդեն հայտնի թատերական գործիչ, դերասան և ռեժիսոր Կոնստանտին Ստանիսլավսկու և փորձառու մանկավարժ և դրամատուրգ Վլադիմիր Նեմիրովիչ-Դանչենկոյի հանդիպումը։ Այդ հանդիպման ժամանակ ձևավորվեց նոր թատրոնի ծրագիրը՝ ընդհանուր առմամբ հիմնված նույն նորարական սկզբունքների վրա, որոնք քարոզում էին Փարիզի Անդրե Անտուանի «Ազատ թատրոնը» և Բեռլինի Օտտո Բրամի «Ազատ բեմը»․ անսամբլայնություն, ներկայացման բոլոր բաղադրիչների ենթարկումը միասնական գաղափարին, պատմական կամ կենցաղային միջավայրի վերստեղծման հավաստիություն ։ «Մենք բողոքում էինք,- գրել է Կ․ Ստանիսլավսկին,- և՛ խաղի հին ձևի դեմ, և՛ սուտ պաթոսի, դեկլամացիայի դեմ, և՛ դերասանական չափազանցված խաղի դեմ, և՛ բեմադրության, դեկորացիաների վատ պայմանականությունների դեմ, և՛ ներկայացումների ամբողջ կառուցվածքի դեմ, և՛ այն ժամանակվա թատրոնների աղքատիկ խաղացանկի դեմ» ։
Նոր թատրոնի «բոլորին հասանելի լինելը» առաջին հերթին ենթադրում էր տոմսերի ոչ բարձր գներ․ քանի որ անհրաժեշտ միջոցներ գտնել չէր հաջողվում, որոշվեց դրամական օժանդակության համար դիմել Մոսկվայի քաղաքայի դումա։ Նեմիրովիչ-Դաչենկոն դումա ներկայացրեց զեկույց, որտեղ մասնավորապես ասվում էր․ «Միլիոնավոր բնակչություն ունեցող Մոսկվան, որի բնակչության ճնշող մեծամասնությունը աշխատավոր դասից է, բոլորին հասանելի թատրոնների կարիք ունի»։ Դրամական օժանդակություն ստանալ չհաջողվեց, արդյունքում ստիպված եղան օգնության դիմել հարուստ փայատերերին և բարձրացնել տոմսերի գները։ 1901 թվականին «բոլորին հասանելի» բառը թատրոնի անվանումից հեռացվեց, սակայն դեպի դեմոկրատական հանդիսատես ուղղվածությունը մնաց Գեղարվեստական թատրոնի սկզբունքներից մեկը ։
Հանրությանը հասանելի գեղարվեստական թատրոնի ղեկավար դարձան Վ․ Նեմիրովիչ-Դանչենկոն (տնօրեն-կարգադրիչ) և Կ․ Ստանիսլավսկին (տնօրեն և գլխավոր ռեժիսոր)։ Թատերախմբի հիմքը դարձան Մոսկվայի ֆիլհարմոնիկ միության երաժշտադրամատիկական ուսումնարանի դրամատիկական բաժնի ուսանողները (ուսումնարանում դերասանական վարպետություն դասավանդում էր Վ․ Նեմիրովիչ-Դաչենկոն, ինչպես նաև Իվան Մոսկվինը, Օլգա Կնիպպեր-Չեխովան, Մարգարիտա Սավիցկայան, Վսևոլոդ Մեյերխոլդը), «Արվեստի և գրականության սիրահարների միությունում» Ստանիսլավսկու բեմադրած սիրողական ներկայացումների մասնակիցները (դերասանուհիներ Մարիա Անդրեևան, Մարիա Լիլինան, Մարիա Սամարովան, դերասաններ Վասիլի Լուժսկին, Ալեքսանդր Արտեմևը, Գեորգի Բուրջալովը և այլք) ։
Վաղ տարիներ
Մոսկվայի Հանրությանը հասանելի գեղարվեստական թատրոնը բացվել է 1898 թվականի հոկտեմբերի 14-ին Ալեքսեյ Տոլստոյի «Ցար Ֆեոդոր Յոհանովիչ» ողբերգության պրեմիերայով։ Ներկայացումը Ստանիսլավսկու և Նեմիրովիչ-Դանչենկոյի համատեղ բեմադրությունն էր, որտեղ գլխավոր դերը կատարում էր Իվան Մոսկվինը։ 1901 թվականի հունվարի 26-ին տեղի ունեցավ հոբելյանական՝ հարյուրերորդ ներկայացումը․ Ստանիսլավսկու արխիվում պահվել է գրառում․ ««Ցար Ֆեոդորի» հաջողությունն այնքան մեծ էր, որ համեմատաբար շուտ էինք ստիպված տոնել հարյուրերորդ ներկայացումը։ Տոնախմբությունը, շքեղությունը, հիացական հոդվածները, թանկարժեք նվերները, բուռն ծափահարությունները վկայում էին նրա մասին, որ թատրոնը մամուլի և հանդիսատեսի շրջանում սիրելի է և հանրահայտ»։
1898 թվականի դեկտեմբերի 17-ին կայացավ Չեխովի «Ճայը» ներկայացման լեգենդար պրեմիերան։
Հանրությանը հասանելի գեղարվեստական թատրոնը, Լեոնիդ Անդրեևի վկայությամբ, ծնվել է որպես «փոքրիկ թատրոն», «օրիգինալ էր և թարմ», ոմանք բուռն գովերգում էին այն, մյուսները՝ նույնքան բուռն քննադատում ։ «Սակայն ժամանակ էր անցնում,- գրել է Անդրեևն արդեն 1901 թվականի փետրվարին,- և փոքրիկ թատրոնն ավելի ու ավելի խորն էր մտնում կյանք․ սուր սեպի նման կիսում էր երկու մասի․․․ Աննկատելիորեն զուտ արվեստի հարցերից, հատուկ թատերական հարցերից և երբեմն նույնիսկ զուտ ռեժիսորականներից սկսեցին ի հայտ գալ ավելի լուրջ բնույթի և արդեն ընդհանուր նշանակության հարցեր։ Եվ որքան ուժգին էր բռնկվում մարտը, այնքան ավելի շատ մարդ էր այն ներքաշում, այնքան ավելի պարզ էր Գեղարվեստական թատրոնը իրեն ձևացնում այն, ինչը որ իրականում կար՝ խորհրդանիշ․․․ Խիզախ, բարի և վառ, այն դարձավ ահեղ memento mori՝ առաջին հերթին բոլոր այլ դրամատիկական թատրոնների (և նույնիսկ օպերային, նույնիսկ բալետին դիպավ այդ ազդեցությունը) մեռյալ հնապաշտության առջև, այնուհետև՝ ընդհանրապես հնապաշտության, քնէածության և լճացման առջև» ։
Շենք
Առաջին չորս թատերաշրջաններում (1898֊1902) թատրոնը ներկայացումներ էր բեմադրում Յակով Շչուկինի «Էրմիտաժ» թատրոնի 815 տեղանոց դահլիճում։ Արդեն երրորդ թատերաշրջանի ժամանակ պարզ դարձավ, որ թատրոնին անհրաժեշտ է բոլորովին այլ շենք։